**17.04.2024(2).**

**E-pasta nosaukums**

Par traumu, ievainojumu un saindēšanās gadījumu karšu ievadi Vienotajā veselības nozares elektroniskās informācijas sistēmā

**E-pasta teksts**

Nacionālais veselības dienests (turpmāk – Dienests) informē, ka Ministru kabineta 2014.gada 11.marta noteikumu Nr.134 “Noteikumi par vienoto veselības nozares elektronisko informācijas sistēmu” (turpmāk – Noteikumi Nr.134) 7.9.apakšpunkts nosaka, ka Vienotājā veselības nozares elektroniskajā informācijas sistēmā (turpmāk - Veselības informācijas sistēma) iekļauj šādus medicīniskos dokumentus, kas satur ierobežotas pieejamības papilddatus par pacientu - traumu, ievainojumu un saindēšanās gadījumu karte (9.pielikums). Savukārt minēto noteikumu 11.4.10. apakšpunkts nosaka, ka ārstniecības iestāde Veselības informācijas sistēmai tiešsaistē sniedz šo noteikumu šo noteikumu 9.pielikumā norādītos datus –nekavējoties, bet ne vēlāk kā 14 dienu laikā pēc diagnozes noteikšanas, ārstēšanas un slimības norises izvērtēšanas.

Dienests norāda, ka traumu, ievainojumu un saindēšanās gadījumu karšu dati tiek izmantoti, lai nodrošinātu Pacientu tiesību likuma 10.panta 51 daļas 2.punktā noteikto *“(..) lai nodrošinātu vienotu ceļu satiksmes negadījumos smagi ievainoto personu datu uzskaiti un klasificēšanu atbilstoši maksimāli saīsinātās ievainojumu skalas trešās vai augstākās pakāpes (MAIS3+) prasībām”*.

Dienests ir konstatējis, ka konkrētā karšu informācija Veselības informācijas sistēmā tiek ievadīta nepilnīgi, līdz ar to nav iespējams nodrošināt Pacientu tiesību likumā noteikto.

Ņemot vērā iepriekš minēto, **Dienests atgādina** par ārstniecības iestāžu pienākumu un **lūdz** ārstniecības iestādēm **nodrošināt** minēto karšu datu ievadi Veselības informācijas sistēmā.

Traumu, ievainojumu un saindēšanās gadījumu uzskaites kartes aizpildīšanas kārtību lūdzam skatīt tīmekļvietnē [www.eveseliba.gov.lv](http://www.eveseliba.gov.lv).[[1]](#footnote-1)

1. Skatīt <https://www.eveseliba.gov.lv/docs/default-source/default-document-library/traumu-ievainojumu-un-saind%C4%93%C5%A1an%C4%81s-gad%C4%ABjumu-uzskaites-kartes-aizpild%C4%AB%C5%A1ana5a0000ffe8d660a8a6b5c5af7ec1092c.pdf?sfvrsn=77d6607b_0> [↑](#footnote-ref-1)